গীতা গোপীনাথ (জন্ম ৮ই ডিসেম্বর ১৯৭১) একজন ভারতীয় আমেরিকান অর্থনীতিবিদ। তিনি হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। এর সঙ্গে তিনি জাতীয় ব্যুরো অফ ইকোনমিক রিসার্চ এ আন্তর্জাতিক অর্থনীতি ও ব্যষ্টিক অর্থনীতি কর্মসূচির সহ-পরিচালক এবং কেরালার মুখ্যমন্ত্রীর অর্থনৈতিক উপদেষ্টা হিসেবে কাজ করেছেন। তিনি ২০২২ সালের ২১ জানুয়ারী থেকে আন্তর্জাতিক মুদ্রা তহবিলের (আইএমএফ) প্রথম উপ-ব্যবস্থাপনা পরিচালক হিসাবে কাজ করেছেন। তিনি এর আগে ২০১৯ এবং ২০২২ এর মধ্যে আইএমএফ-এর প্রধান অর্থনীতিবিদ হিসাবে কাজ করেছিলেন।  গোপীনাথ অক্টোবর, ২০১৮ সালে আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হয়েছেন। তিনি গবেষণা করেছেন মূলতঃ আন্তর্জাতিক অর্থ ও ব্যষ্টিক অর্থনীতি নিয়ে।   প্রাথমিক জীবন এবং শিক্ষা  গোপীনাথ ভারতের কলকাতায় জন্মেছেন। পরে তার স্কুলজীবন কেটেছে মহীশূরের নির্মলা কনভেন্ট স্কুলে। তিনি টি ভি গোপীনাথ এবং ভিসি বিজয়লক্ষ্মীর দুই কন্যার মধ্যে ছোট। তার বাবা এবং মা দুজনেই কেরালার কন্নুরের মানুষ। তার মা, ভিসি বিজয়লক্ষ্মী, ভেদিয়ারা চন্দ্রোথু পরিবারের মেয়ে, যেটি থিরুভিতামকুর/কোলাথিরির একটি উপ-শাখা। এটি মূলতঃ এসেছে তিরুবনন্তপুরম জেলা এবং কন্নুর জেলা থেকে। এ. কে. গোপালনের সঙ্গে তার বাবা টি ভি গোপীনাথ সম্পর্কযুক্ত।.  তিনি দিল্লি বিশ্ববিদ্যালয়ের লেডি শ্রী রাম কলেজ ফর উইমেন থেকে ১৯৯২ সালে বি.এ. ডিগ্রী এবং ১৯৯৪ সালে দিল্লি বিশ্ববিদ্যালয়েরই দিল্লি স্কুল অফ ইকোনমিক্স থেকে অর্থনীতিতে এম.এ. ডিগ্রী লাভ করেন। তিনি এছাড়াও ১৯৯৬ সালে ওয়াশিংটন বিশ্ববিদ্যালয় থেকে এম.এ. ডিগ্রী লাভ করেন। ২০০১ সালে তিনি প্রিন্সটন বিশ্ববিদ্যালয় থেকে পিএইচ.ডি. অর্জন করেন। প্রিন্সটন-এ ডক্টরেট গবেষণাকালে তিনি প্রিন্সটন এর উড্রো উইলসন ফেলোশিপ রিসার্চ পুরস্কার পেয়েছিলেন।https://scholar.harvard.edu/files/gopinath/files/cv_gopinath_2018-04.pdf.   বর্তমান নিয়োগ এবং কাজ  ২০১৮ সালের অক্টোবরে গীতা গোপীনাথ আন্তর্জাতিক মুদ্রা তহবিলের প্রধান অর্থনীতিবিদ নিযুক্ত হন।  গীতা গোপীনাথ হার্ভার্ড বিশ্ববিদ্যালয়ে জন জ্বানস্ট্রা আন্তর্জাতিক গবেষণা ও অর্থনীতির অধ্যাপক। তিনি জাতীয় ব্যুরো অফ ইকোনমিক রিসার্চএ আন্তর্জাতিক অর্থনীতি এবং ব্যষ্টিক অর্থনীতি প্রোগ্রামের সহ-পরিচালক, ফেডারেল রিজার্ভ ব্যাংক অফ বোস্টনে পরিদর্শী অধ্যাপক, ফেডারেল রিজার্ভ ব্যাংক অফ নিউ ইয়র্কের অর্থনৈতিক পরামর্শদাতা প্যানেলের সদস্য, ভারতের কেরালার মুখ্যমন্ত্রীর অর্থনৈতিক উপদেষ্টা, আমেরিকান ইকোনমিক রিভিউ এর সহ-সম্পাদক, বর্তমান হ্যান্ডবুক অফ ইন্টারন্যাশনাল ইকোনমিক্স এর সহ সম্পাদক, এবং রিভিউ অফ ইকোনমিক স্টাডিজ এর সম্পাদক।   সম্মান  ২০১৮ সালের অক্টোবরে, আন্তর্জাতিক মুদ্রা তহবিলের (আই এম এফ) পরিচালন অধিকর্তা ক্রিস্টিন লাগার্ড গীতা গোপীনাথকে আইএমএফের গবেষণা বিভাগের অর্থনৈতিক পরামর্শদাতা ও পরিচালক নিযুক্ত করেন।  ২০১৮ সালে তিনি আমেরিকান একাডেমি অব আর্টস অ্যান্ড সায়েন্সেস এর একজন সহকর্মী নির্বাচিত হন। ২০১৭ সালে তিনি, ওয়াশিংটন বিশ্ববিদ্যালয়ের বিশিষ্ট প্রাক্তন শিক্ষার্থী পুরস্কার পান। ২০১৪ সালে তিনি আন্তর্জাতিক মুদ্রা তহবিলের ৪৫ জন শীর্ষ অর্থনীতিবিদদের মধ্যে ২৫ তম হিসাবে নির্বাচিত হন এবং ২০১১ সালে ওয়ার্ল্ড ইকোনমিক ফোরাম থেকে বিশ্বের তরুণ নেতা নির্বাচিত হন।   ব্যক্তিগত  গোপীনাথের স্বামী ইকবাল সিং ধালিওয়াল ম্যাসাচুসেট্‌স ইনস্টিটিউট অব টেকনোলজির আব্দুল লতিফ জামিল পভার্টি অ্যাকশান ল্যাব এর অর্থনীতি বিভাগের নির্বাহী পরিচালক। রোহিল নামে তাদের একটি ছেলে আছে।   তথ্যসূত্র    বহিঃসংযোগ   Harvard University Profile  বিষয়শ্রেণী:১৯৭১-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় নারী অর্থনীতিবিদ বিষয়শ্রেণী:ভারতীয় হিন্দু বিষয়শ্রেণী:মার্কিন হিন্দু বিষয়শ্রেণী:হার্ভার্ড বিশ্ববিদ্যালয়ের শিক্ষক বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী বিষয়শ্রেণী:ভারতীয় সম্পাদক বিষয়শ্রেণী:কর্ণাটকের সাংবাদিক বিষয়শ্রেণী:কর্নাটকের নারী ব্যবসায়ী বিষয়শ্রেণী:২০শ শতাব্দীর ভারতীয় নারী ব্যবসায়ী বিষয়শ্রেণী:২০শ শতাব্দীর ভারতীয় অর্থনীতিবিদ বিষয়শ্রেণী:২০শ শতাব্দীর ভারতীয় সাংবাদিক বিষয়শ্রেণী:২০শ শতাব্দীর ভারতীয় নারী বিজ্ঞানী বিষয়শ্রেণী:২০শ শতাব্দীর ভারতীয় লেখিকা বিষয়শ্রেণী:২০শ শতাব্দীর মার্কিন অর্থনীতিবিদ বিষয়শ্রেণী:২১শ শতাব্দীর ভারতীয় নারী ব্যবসায়ী বিষয়শ্রেণী:২১শ শতাব্দীর ভারতীয় অর্থনীতিবিদ বিষয়শ্রেণী:২১শ শতাব্দীর ভারতীয় সাংবাদিক বিষয়শ্রেণী:২১শ শতাব্দীর ভারতীয় নারী বিজ্ঞানী বিষয়শ্রেণী:২১শ শতাব্দীর ভারতীয় লেখিকা বিষয়শ্রেণী:২১শ শতাব্দীর মার্কিন অর্থনীতিবিদ বিষয়শ্রেণী:আমেরিকান অ্যাকাডেমি অব আর্টস অ্যান্ড সায়েন্সেসের বিশিষ্ট সভ্য বিষয়শ্রেণী:মার্কিন যুক্তরাষ্ট্রে ভারতীয় অভিবাসী বিষয়শ্রেণী:প্রবাসী ভারতীয় সম্মান প্রাপক বিষয়শ্রেণী:২০শ শতাব্দীর মার্কিন ব্যবসায়ী বিষয়শ্রেণী:২০শ শতাব্দীর ভারতীয় ব্যবসায়ী বিষয়শ্রেণী:২১শ শতাব্দীর মার্কিন নারী ব্যবসায়ী বিষয়শ্রেণী:২১শ শতাব্দীর মার্কিন ব্যবসায়ী বিষয়শ্রেণী:২১শ শতাব্দীর ভারতীয় ব্যবসায়ী বিষয়শ্রেণী:ভারতীয় বংশোদ্ভূত মার্কিন ব্যক্তি বিষয়শ্রেণী:ভারতীয় অর্থনীতিবিদ বিষয়শ্রেণী:ওয়াশিংটন বিশ্ববিদ্যালয়ের প্রাক্তন শিক্ষার্থী বিষয়শ্রেণী:মালয়ালি বংশোদ্ভূত মার্কিন ব্যক্তি বিষয়শ্রেণী:মার্কিন যুক্তরাষ্ট্রের নাগরিকীকৃত নাগরিক